Има депутат с установен случай на коронавирус - д-р Хасан Адемов от ДПС. Това обяви шефката на парламента Цвета Караянчева на извънреден брифинг.

Тя посочи, че обявява това с негово съгласие, но няма да отговаря на въпроси за здравословното му състояние.

От Щаба са препоръчали всички депутати да преминат такива тестове и това ще се случи още утре в две здравни заведения. После ще бъдат тествани и служителите в Народното събрание.

След като резултатите излязат, ще се вземе решение дали парламентът да бъде поставен под карантина.

Утре заседание на бюджетната комисия няма да има. По-рано днес беше обявено, че депутатите ще се съберат извънредно на 2 април, за да гласуват актуализацията на бюджета.